קת'י מוריארטי

קת'י מוריארטי-ג'נטייל (באנגלית: Cathy Moriarty-Gentile; נולדה ב-29 בנובמבר 1960) היא שחקנית קולנוע אמריקאית.

ביוגרפיה
נולדה בשם קת'י מוריארטי (Cathy Moriarty) ברובע הברונקס וגדלה בעיר יונקרס, ניו יורק שבארצות הברית, כבתם של זוג מהגרים אירים-קתולים, קת'רין וג'ון מוריארטי.

 קריירה 
שמאל|ממוזער|Moriarty with co-star Joe Pesci on the set of Raging Bull
את הופעת הבכורה שלה עשתה מוריארטי בדרמת האגרוף ההיסטורית של מרטין סקורסזה "השור הזועם" בתור ויקי למוטה אשתו של אלוף העולם באגרוף במשקל בינוני ג'ייק למוטה (רוברט דה נירו) המנהלת מערכת יחסים גם עם אחיו ומאמנו ג'ויי (ג'ו פשי).

על הופעתה קיבלה שתי מועמדויות לפרס גלובוס הזהב בקטגוריית שחקנית המשנה והכוכבת החדשה הטובה ביותר ומועמדות פרס אוסקר לשחקנית המשנה הטובה ביותר.
ממוזער|Moriarty (left), prizefighter Jake LaMotta, and his wife Vikki LaMotta, whom Moriarty played in the film Raging Bull, 1980s
לאחר עשר שנות דשדוש השתתפה בקומדיה המשטרתית "שוטר בגן ילדים" בתור ג'יליאן אמו של הילד סילבסטר הלומד בגן הילדים.

בהמשך שנות ה-90 הופיעה בקומדיה "בועות של אהבה" בתור מונטנה מורהאד, בדרמה התקופתית "ממבו קינג" על התרבות הלטינית בארצות הברית שם גילמה את לאנה לייק חברתו של סזאר (אנטוניו בנדרס), בפנטזיה בהפקתו של סטיבן ספילברג "קספר" בתור קריגן קריטנדן יורשת האחוזה בה משוטטת הרוח קספר, בדרמה קופלנד בתור רוז דונלאן ובקומדיה "יחידה במינה" בתור מרי בראון המייסדת הנוקשה של המחנה החינוכי ל"תיקון" נטיות לסביות והומוסקסואליות.

ב-2002 הופיעה בקומדיית הפשע "בואו נדבר על זה פעם שנייה" בתור אשת המאפיה פאטי לופרסטי.

ב-2010 שיחקה בסרט קומדיית-הפעולה "אקסית במצור" בתור איירין.

 חיים אישיים 
נישואיה הראשונים של מוריארטי היו לקרמין ד'אנה, מנהל תיאטרון, בשנים 1981–1992.

מאוחר יותר, הקימה-בשותפות רשת פיצריות עם ריצ'י פאלמר, עמו גם הייתה בזוגיות ואף מאורסת לתקופה קצרה, בטרם נפרדו ב-1997 לאחר שפאלמר החל במערכת יחסים עם השחקנית ראקל ולש.

החל משנת 1999 נישאה בשנית למממן ג'וזף ג'נטייל, ולהם שלושה ילדים משותפים.

בשנת 2010 הייתה מוריארטי מעורבת בתאונת פגע וברח בניו יורק, על פי דיווח משטרתי עדת ראייה ראתה את מוריארטי נוהגת במכונית קרייזלר ומתנגשת ברכב וולוו ואז בורחת מהזירה. שוטרים שאיתרו אותה עקבו אחרי מוריארטי עד לביתה, וראו את הפגיעה בחלקו הקדמי של רכבה, אף-על-פי שמוריארטי עצמה שללה כל קשר לתאונה.

 פילמוגרפיה 

 קולנוע וסרטים 

 השור הזועם (1980)
 שכנים (1981)
 טירוף בעיניים (1987)
 שוטר בגן ילדים (1990)
 בועות של אהבה (1991)
 ממבו קינג (1992)
 הצגה יומית (1993)
 Me and the Kid (1993)
 מעקב צמוד 2 (1993)
 ירח פואטי (1994)
 תשכחי את פריז (1995)
 קספר (1995)
 פוקס פייר (1996)
 לחלום עם הדגים (1997)
 קופ לנד (1997)
 הבריכה של הוגו (אנ') (1997)
כח הלב (1998)
 גלוריה (1999)
 טירוף באלבמה (1999)
 יחידה במינה (1999)
 פרחחים (1999)
 נסיך סנטרל פארק (2000)
 המלט 2 (2008)
 אקסית במצור (2010)
 דאבל (2013)
 פאטי קייקס (2017)
 Shooting Heroin (2020)
Last Call (2021)
Flinch (2021)
Butch Cassidy's Forgotten Outlaw. (TBA)

 טלוויזיה וסדרות 

סיפורים מהצד האפל (1992)
היי ארנולד! (1999–1997) – דיבוב
חוק וסדר (2001)
חוק וסדר: מדור מיוחד (2017-2005)
חוק וסדר: כוונה פלילית (2010)
מת על הבמה (2017)
החיים עצמם (2018)
הרצח של ורסצ'ה: סיפור פשע אמריקאי (2018)
העיר על הגבעה (2019–הווה)
אלזבת' (2025)

 מועמדויות לפרסים 
מועמדת לפרס אוסקר לשחקנית המשנה הטובה ביותר
מועמדת לשני פרסי גלובוס הזהב על תפקידה בתור ויקי למוטה בסרט "השור הזועם"

קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא אירי
קטגוריה:אמריקאיות שנולדו ב-1960
קטגוריה:אמריקאים שנולדו ב-1960